b'\n_START_ARTICLE_\nBerit Kv\xc3\xa6ven\n_START_SECTION_\nKarriere\n_START_PARAGRAPH_\nHun er utdannet sivilingeni\xc3\xb8r fra NTH i 1967, var forsker ved SINTEF fra 1968 og tok doktorgrad (dr.ing.) i kjemi ved NTH i 1975, med avhandlingen Unders\xc3\xb8kelser av kondensasjonsreaksjoner hos aminoforbindelser. Hun har senere v\xc3\xa6rt sjefingeni\xc3\xb8r i Klima- og forurensningsdirektoratet, hvor hun har jobbet med internasjonale oppgaver, bl.a. som leder av FNs overv\xc3\xa5kingsprogram for sur nedb\xc3\xb8r._NEWLINE_Hun har ogs\xc3\xa5 v\xc3\xa6rt medlem av Statens atomtilsyn 1981\xe2\x80\x931992, medlem av r\xc3\xa5d for Referanselaboratoriet for vannanalyse 1981\xe2\x80\x931988, varamedlem av r\xc3\xa5det for Havforskningsinstituttet 1982\xe2\x80\x931989, varamedlem av Forurensningsr\xc3\xa5det 1985\xe2\x80\x931991, styremedlem i Statens tilsynsinstitusjoner i landbruk 1986\xe2\x80\x931988, styremedlem i Norsk institutt for jord- og skogkartlegging 1990\xe2\x80\x931993, medlem av det regjeringsoppnevnte Styrereform-utvalget 1990\xe2\x80\x931991 og varamedlem av styret for Statistisk sentralbyr\xc3\xa5 fra 1996.\n_START_SECTION_\nPolitikk og organisasjonsverv\n_START_PARAGRAPH_\nHun var personlig sekret\xc3\xa6r (tilsvarende politisk r\xc3\xa5dgiver) for forbruker- og administrasjonsminister Eva Kolstad i regjeringen Korvald fra 1972 til 1973, politisk nestleder i Venstre fra 1976 til 1982, fylkesleder for Oslo Venstre i 1990, president i Norske sivilingeni\xc3\xb8rers forening (n\xc3\xa5 Tekna) fra 1990 til 1993, nestleder i Akademikernes Fellesorganisasjon fra 1991 til 1993 og leder for Norsk Kvinnesaksforening fra 2004 til 2006. Hun var vararepresentant p\xc3\xa5 Stortinget for Venstre i perioden 1997\xe2\x80\x932001 og m\xc3\xb8tte 12 dager som stortingsrepresentant.'